A szezonban a Chelsea történetének első Bajnokok Ligája döntőjét játszotta a Manchester United ellen. Ez volt az első döntő, amit két angol csapat játszott. 120 perc után az állás 1–1 volt, a Manchester végül büntetőpárbajban 6–5-re nyert, miután John Terry elcsúszott a saját tizenegyesénél (ezzel nyert volna a Chelsea), Edwin van der Sar pedig hárította Nicolas Anelka lövését. Három év alatt ez volt az első, mikor a Chelsea trófea nélkül zárta a szezont, ez pedig Avram Grant távozását jelentette, akit három nappal a Bajnokok Ligája döntője után menesztett a klub. Öt nappal később, 2008. május 29-én a csapat a segédedzőt, Henk ten Cate-t nevezte ki vezetőedzőnek.